ครัวริมวัง ตั้งอยู่ในซอยวัดพันท้ายนรสิงห์ สมุทรสาคร เปิดบริการตั้งแต่ 10.00-22.00 น.
การเดินทาง จากถนนพระรามมุ่งหน้าไปสมุทรสาคร ให้สังเกตุซอยวัดพันท้ายนรสิงห์เลี้ยวซ้าย ผ่านศาลพันท้ายนรสิงห์แล้วขวาก็จะเจอร้านครัวริมวังค่ะ
บรรยากาศและการตกแต่ง เป็นร้านที่บรรยากาศดีค่ะแบบอยู่ท่ามกลางวังกุ้ง สัมผัสกับธรรมชาติและลมเย็นๆ 
เมนูอร่อยที่ขอแนะนำ
เมี่ยงปลากระพง (350 บาท) 
ยำใบชะคราม (120 บาท)
ปูหลน (400 บาท)
รสชาติอาหารอร่อย อาหารสดดี ราคาก็คุ้มราคากับบางอย่างค่ะ บางอย่างก็รู้สึกว่าแพงเกินไป อย่าง ต้มยำปลาเก๋า (700 บาท) ปริมาณก็ไม่ได้มากจนคุ้มตามราคาค่ะ การบริการดีค่ะ รออาหารไม่นาน